- Tudorel Stoica e de părere că Gică Hagi exagerează cu laudele pentru fiul lui, Ianis
- Fostul fotbalist al Stelei '86 crede că Gică Hagi îi face rău fiului său cu aceste declaraţii
Tudorel Stoica a reacţionat după declaraţiile lui Gică Hagi despre fiul său, Ianis. Fostul fotbalist legendar al Stelei consideră că Gică Hagi exagerează cu laudele atunci când e vorba de fiul lui.
Tudorel Stoica a punctat că Ianis Hagi nu a evoluat la echipele la care a fost în străinătate.
Tudorel Stoica a reacţionat după declaraţiile lui Gică Hagi despre fiul său, Ianis: "A exagerat, îi face rău băiatului lui"
"Alin, băiatul meu, nu vreau să devin ridicol, era la echipa Under la Anderlecht la 17 ani. A semnat contractul de profesionist la 17 ani.
Gică Hagi face o mare greşeală. Îi face rău băiatului lui pentru că tot îl laudă.
Ianis, din păcate, nu a jucat pe nicăieri şi parcă pare prea mult.
Din păcate, astea sunt lucrurile negative din partea unui sportiv (n.r. accidentările). Şi eu am trecut peste ele.
Fiecare îşi laudă copilul, dar, din punctul meu de vedere, să spui că a fost cel mai bun din meci (n.r: cu Columbia), a exagerat. Asta e părerea mea. Gică a fost colegul meu.
Ianis e un copil talentat, poate că va reuşi să demonstreze la echipa de club. Îi doresc mult succes", a declarat Tudorel Stoica la digisport.ro.
Gică Hagi, despre faptul că Edi Iordănescu l-a lăsat din nou pe bancă pe Ianis: "E de reflectat!"
Gică Hagi nu s-a abținut și i-a transmis un mesaj direct selecționerului Edi Iordănescu după ce acesta nu l-a inclus în primul 11 pe Ianis la meciul cu Columbia.
Ianis Hagi a intrat în a doua repriză şi a marcat. Totodată, fiul lui Gică Hagi i-a pasat foarte bine lui Denis Drăguş, lăsându-l pe atacantul lui Gaziantep în situaţie de gol. Din păcate, Drăguş nu a marcat.
Totodată, Ianis Hagi a bătut şi o lovitură liberă de la circa 20 de metri, care a trecut puţin pe lângă poartă.
"Deranjat? Nu sunt deranjat. Surprins, da, e alt cuvânt (n.r. cum a fost Ianis Hagi pentru că nu a fost titular în niciun meci). Din jucătorii care au jucat mai puțin, el a fost singurul care nu a jucat titular.
E un da, foarte da! E singurul care n-a jucat titular. Jucătorul decisiv din 2021. E o temă și asta, e de reflectat", a spus Gică Hagi, la digisport.ro.
Gică Hagi: "A intrat Ianis cu Irlanda și a sărit tot stadionul!"
"Regele" a mai spus că fiul său și Dennis Man sunt cei mai decisivi jucători ai echipei naționale, conform unor statistici.
Totodată, acesta a vorbit și despre momentul în care Ianis a fost aplaudat de suporterii echipei naționale, în momentul în care a fost introdus pe teren, la partida cu Irlanda de Nord, de pe Arena Națională.
"Ianis a intrat foarte bine. Am înțeles că a fost desemnat omul meciului (n.r.: cu Columbia), a luat cea mai mare notă. A intrat foarte bine într-un moment dificil. Chiar dacă unora nu le place, statistica o spune că, din 2021, Ianis și Man sunt jucătorii decisivi de la echipa națională, chiar dacă ambii au lipsit un an.
Ianis e decisiv la echipa națională, nu putem omite lucrul ăsta, chiar dacă în ultimele două luni joacă mai puțin.
Dacă vedem cum a intrat Ianis cu Irlanda și a sărit tot stadionul. Dacă vedem cum a intrat la Madrid și tot stadionul a început să aplaude… Eu văd că e apreciat. E o mică parte care nu-l apreciază, dar eu zic că e jucător apreciat", a mai spus "Regele", conform sursei citate anterior.